**Γραπτές πληροφορίες και Έντυπο Έγγραφης Συγκατάθεσης Φοιτητών/τριών**

Αγαπητέ/ή συνάδελφε,

Το Πανεπιστήμιο Ιωαννίνων, σε συνεργασία με την ερευνητική ομάδα του University College of London (Professor Peter Fonagy, Psychoanalysis Unit, Research Department of Clinical, Educational and Health Psychology. Άμεσος συνεργάτης: Dr Alex Desatnik), διεξάγει έρευνα που αφορά στη στάθμιση των ερωτηματολογίων “Epistemic Trust- General” (Επιστημική Εμπιστοσύνη- Γενικό) και “Mentalization” (Νοητικοποίηση/ Εν-νόηση) στον φοιτητικό πληθυσμό. Στο πλαίσιο αυτό, επιχειρείται ο έλεγχος της συγκλίνουσας εγκυρότητας καθώς και των ψυχομετρικών χαρακτηριστικών των ερωτηματολογίων με τη χρήση εργαλείων που αφορούν στην ψυχική υγεία. Τα ερωτηματολόγια αυτά έχουν χρησιμοποιηθεί σε αντίστοιχες μελέτες στάθμισης σε άλλες χώρες (π.χ. Ηνωμένο Βασίλειο, Ρωσία, Ισραήλ) από τη συγκεκριμένη ερευνητική ομάδα (UCL). Συνεπώς, η συμβολή σας στην έρευνα καθίσταται ιδιαίτερα σημαντική.

Σας ευχαριστούμε θερμά για τη συμμετοχή σας!

**ΓΡΑΠΤΗ ΣΥΓΚΑΤΑΘΕΣΗ ΦΟΙΤΗΤΩΝ/ΤΡΙΩΝ**

1. Διάβασα το παραπάνω κείμενο και συμφωνώ για τη συμμετοχή μου στη συμπλήρωση των ερωτηματολογίων μέσω της πλατφόρμας google forms.
2. Κατανοώ ότι η συμμετοχή μου είναι εθελοντική και ότι είμαι ελεύθερος/η να αποχωρήσω οποιαδήποτε στιγμή το αποφασίσω, χωρίς να χρειάζεται να εξηγήσω τους λόγους και χωρίς τα δικαιώματά μου να θιγούν.
3. Οποιεσδήποτε πληροφορίες αποκτηθούν σχετικά με την παρούσα έρευνα θα παραμείνουν απόρρητες και θα κωδικοποιηθούν με αποκλειστικό σκοπό να αξιοποιηθούν στη στατιστική ανάλυση.

Συμφωνώ ρητά να συμμετάσχω στην παρούσα έρευνα.

Ημερομηνία \_\_\_\_/\_\_\_\_/\_\_\_\_\_\_